Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 297

[Melléklet a 40/2002. (V. 24.) OM rendelethez] „A vizsga részei Középszint Emelt szint Írásbeli vizsga (projekt) Szóbeli vizsga (tételkifejtés és projektvédés) Írásbeli vizsga Szóbeli vizsga 15 perc (10 perc és 5 perc) 240 perc 20 perc 80 pont 70 pont (50 pont és 20 pont) 75 pont 75 pont A vizsgán használható segédeszközök Középszint Emelt szint Írásbeli vizsga Szóbeli vizsga Írásbeli vizsga Szóbeli vizsga A vizsgázó biztosítja NINCS NINCS NINCS NINCS A vizsgabizottságot működtető intézmény biztosítja NINCS középiskolai földrajz, illetve történelem atlaszok NINCS középiskolai földrajz, illetve történelem atlaszok Nyilvánosságra hozandók Középszint Emelt szint Írásbeli vizsga (projekt) Szóbeli vizsga Írásbeli vizsga Szóbeli vizsga Anyag vizsgaidőszakonként három projekttéma NINCS NINCS témakörök Mikor? tavaszi vizsgaidőszakra: előző év december 1. őszi vizsgaidőszakra: adott év május 1. NINCS NINCS jogszabály szerint 2009/56. szám KÖZÉPSZINTŰ VIZSGA A vizsga szerkezete Középszint Írásbeli vizsga Szóbeli vizsga 15 perc egy téma önálló, évközi feldolgozása tételkifejtés 10 perc projektvédés 5 perc 50 pont 20 pont 80 pont 70 pont Írásbeli vizsga Általános szabályok A projektmunka témáját a vizsgázó a központilag meghatározott három témakör valamelyikéből választhatja. A projekttémákat a tavaszi vizsgaidőszakra vonatkozóan előző év december 1-ig, míg az őszi vizsgaidőszakra vonatkozóan az adott év május 1-ig kell nyilvánosságra hozni. A vizsgázót projektmunkájának elkészítésében konzulens segíti. Tanulói jogviszonnyal nem rendelkező vizsgázó esetében a vizsgázó saját maga gondoskodik konzulensről, a tanulói jogviszonyban lévők konzulense automatikusan szaktanára. Az elkészült munkát a vizsgázónak legkésőbb az írásbeli vizsgaidőszak kezdetéig kell beadnia a vizsgát szervező intézményben, és azt a továbbiakban írásbeli vizsgadolgozatként kell kezelni. A projektmunka leadásakor a tanulónak mellékelnie kell a munkanaplót. Ebben röviden le kell írnia a feladatválasztással kapcsolatos motivációkat, a munkája során felmerült problémákat, kérdéseket, tapasztalatokat, a projektmunka készítése során alkalmazott módszereket, a döntési helyzeteket, az esetleges akadályokat és ezek megoldását, a feladatmegoldás során tapasztalt személyes élményeket. A projektkészítés közben készült jegyzeteket, vázlatokat, nyersváltozatot, meghívókat, fényképeket és bármilyen más a vizsgázó által kiválasztott dokumentációt a vizsgázó portfolióba rendezi. A portfolió az elkészült projektmunka mellékletét képezi. A konzulens feladata, hogy az önálló témaválasztás után legalább 3 konzultáció alkalmával irányítsa a vizsgázót a feladat elkészítésében, a munkafolyamatról készült munkanaplót ellenőrizze, végül pedig a munka folyamatát a megadott szempontok szerint értékelje. Amennyiben a konzulens és a javító tanár nem azonos, akkor a konzulens a projekt készítés folyamatát a megadott szempontok szerint szövegesen értékeli. Az elkészült projektmunkát és a munkanaplót aláírásával és dátummal kell ellátnia. Az írásbeli vizsga (projekt) alapelvei és kritériumai A projekt témája lehet bármely hétköznapi vagy tudományos terület leírása, bemutatása. A központilag megadott téma többnyire általánosabb jellegű, ami többféle – a helyi viszonyoknak megfelelő – megközelítést is lehetővé tesz (pl. „Környezetszennyezési problémák lakóhelyeden” / „Egy szegénységben élő, kirekesztett család története, helyzete.”). A három projekttéma egyike szorosabban a gazdasági ismeretekhez és / vagy a pszichológiához kapcsolódhat (pl. „Egy elképzelt üzleti vállalkozás üzleti tervének megtervezése” /„Az agresszió megnyilvánulásai kisgyermekek esetében”). A vizsga fontos jellemzője a komplex megközelítés. A tantárgy komplex jellegét – azt, hogy többféle műveltségi terület (szociológia, politológia, pszichológia, gazdaságtan, filozófia stb.) ötvöződéséből jött létre – a vizsga keretén belül is érvényesíteni kell. A választott téma kidolgozásakor a tantárgy tartalmi struktúráját – mint megközelítési módot – is figyelembe kell venni. Például egy családra, iskolára, helyi társadalomra vonatkozó téma esetében társadalomismereti, pszichológiai, vagy gazdasági, valamint jelenismereti (általánosabb összefüggéseket is tartalmazó, azokra kitekintő) megközelítéseket is alkalmazni kell. A projektmunka jellemzői A projektmunka elkészítése önálló kutatási tevékenység. A vizsgázó – a konzultációkat felhasználva – önállóan választja ki a témáját, önállóan készíti el a dolgozatát, folytatja kutatási tevékenységét. 2009/56. szám A projektkészítés lehetséges műfajai A projektek megvalósulását a vizsgázó különböző műfajok választásával oldhatja meg. – Írásos dolgozat típusú projekt. – Képi vagy elektronikus ismeretterjesztő információforráson alapuló projekt. – Szervezésen alapuló projekt. Írásos dolgozat típusú projekten értjük a hagyományos házi dolgozatot, esszét, esettanulmányt, dokumentumelemzést, az írásos formában beadott szociológiai jellegű interjút, kérdőíves felmérés elemzését, értékelést, publicisztikai típusú riportot, iskolaújságban megjelenő cikksorozatot. Az írásos vizsgamunka terjedelme akkor tekinthető megfelelőnek és a vizsgához méltónak, ha terjedelme mellékletek nélkül, 12-es betűmérettel, másfeles sortávolsággal, kb. 10-12 oldal, kézzel írt változatban valamivel több, 12-15 oldal. Képi vagy elektronikus ismeretterjesztő információ-forráson alapuló projekten érjük az audiovizuális produktumot, az iskolai rádió vagy televízió részére készített riport- vagy műsorsorozatot, filmet, egyéb audiovizuális interjút, riportot, fotósorozatot, faliújságon tematikus képsorozatot, faliújság-sorozatot. A projekt terjedelme akkor felel meg a vizsga elvárásainak, ha az iskolarádió, illetve televízió részére készített műsor legalább 3-5 perc terjedelmű, a műsorsorozat 3-5 részből áll, a film legalább 5-20 percnyi, a fotósorozat – bármilyen megjelenési formában vagy adathordozón – legalább 10-15 képből áll. A projekt elbírálásának feltétele, egy 1-3 oldalas kísérő szöveg mellékelése. Szervezésen alapuló projekt műfajai közé a közéleti diákrendezvény megszervezését (pl. vitasorozat), az iskolán kívüli közéleti akció szervezését (pl. környezetvédelmi akció), a jótékonysági rendezvény lebonyolításában történő részvételt vagy annak megszervezését soroljuk. A vizsgázó által a szervezésre, lebonyolításra fordított idő, akkor felel meg a vizsga elvárásainak, ha a dokumentumokból bebizonyosodik, hogy az eléri a 30-35 órát. A projekt elbírálásának itt is feltétele, egy 3-5 oldalas kísérő szöveg mellékelése. Megjegyzés: A fenti műfajok bármilyen kombinációban történő alkalmazása elképzelhető. A projektmunka elkészítésének ajánlott menete – a téma kiválasztásához szükséges (esetleges) megbeszélés, – a téma kiválasztása után hipotézis vagy célkitűzés kialakítása, – bibliográfia készítése – a fontos irodalmak kiválasztása, – tervezet készítése a munka részeire, illetve a munka ütemezésére vonatkozóan, – részfejezet készítése, – a nyers változat elkészítése, leadása, – bírálat, – korrigálás, – végleges produktum leadása. A projektmunka értékelése Az elkészült projektmunka értékelése központilag készült javítási-értékelési útmutató alapján, az alábbiak figyelembevételével történik. A vizsga értékelésének fontos szempontja, hogy a javító tanárnak (szaktanárnak) bírálnia kell egyrészt a projektkészítés folyamatát (30 pont), másrészt pedig az elkészült projekt tartalmát (50 pont) is. A tanulói jogviszonnyal nem rendelkező vizsgázók esetében az elkészült projektmunkát a központilag kijelölt javító tanár értékeli. Az elkészítés folyamatáért járó 30 pont megítélése a konzulens szöveges értékelése és a munkanapló figyelembevételével történik. A projektkészítés folyamatának (30 pont) értékelési szempontjai: – A vizsgázó önálló részvétele a projektkészítésben 2 pont - önálló témafeldolgozás – A konzultációkon való részvétel 4 pont - konzultációkon való aktív részvétel - pontos felkészülés az elemzés, - értékelés, - összegzés elkészítéséhez – Információk kezelése, probléma-felismerés, problémamegoldás képessége, széles körű alkalmazási ismeretek 14 pont - munkanapló folyamatos vezetése - portfolió bemutatása - hipotézis vagy célkitűzés írásban való megfogalmazása, témaválasztás indoklása - munka ütemezésére vonatkozó tervezet készítése - konzultációkon megbeszélt határidők betartása - nyersváltozat, illetve részfejezet elkészítése 2009/56. szám – Nyelvi kultúra, kommunikáció, értő olvasás, szövegalkotás 10 pont - személyes élmények megfogalmazása a konzultációk alkalmával és a munkanaplóban - a konzulenssel és más érintett személyekkel való jó együttműködés - a szakirodalom megértése, értő feldolgozása - a munkanapló, a tervezet tartalma logikusan felépített, nem tartalmaznak súlyos nyelvtani, nyelvhelyességi vagy helyesírási hibákat Az egyes műfajcsoportokba tartozó projektmunkák tartalmáért járó 50 pont megítélése az alábbiak szerint történik: – Az írásos dolgozat tartalmi követelményének hibátlan teljesítésével maximum 50 pont adható. – A képi vagy elektronikus ismeretterjesztő információ-forráson alapuló projekt tartalmának értékelésekor a mellékelt írásos mű (10 pont) és a kész vizsgamunka (40 pont) együtt számít. – Szervezésen alapuló projekt tartalmának értékelésekor a mellékelt írásos mű (30 pont) és maga a rendezvény (20 pont) szintén együtt értékelendő. Megjegyzés: Amennyiben a javító tanár és / vagy a vizsgabizottság észreveszi, hogy az elkészült projektmunka más

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes